elektrometallurgisk industri
Store norske leksikon,Teknologi og industri,Industri,Metallindustri
Elektrometallurgisk industri, omfatter primærproduksjon og raffinering, til dels også omsmelting og utstøping av metaller og legeringer ved hjelp av elektrisk energi. Man skjelner mellom elektrokjemiske og elektrotermiske prosesser.
I elektrokjemiske prosesser eller elektrolyse inngår elektrisk energi direkte i reduksjonsprosessen ved avladning av ioner fra en vandig elektrolytt eller fra en elektrolytt basert på saltsmelte.I elektrotermiske prosesser benyttes elektrisk energi som varmekilde, mens karbon benyttes som reduksjonsmiddel. Forhøyet temperatur er en betingelse for at reduksjonsprosessen ved utvinning skal gå som forutsatt.Begge typer elektrometallurgisk industri er betydelige eksportnæringer i Norge.Elektrokjemisk og elektrometallurgisk industri kom til Norge tidlig på 1900-tallet. Utbygging av vannkraft var sentral for å etablere denne industrien.I flere tiår var det store problemer og utfordringer med utslipp av til dels skadelige og giftige forurensinger til arbeidsmiljø og til nærmiljø og vann og luft. Mangelfull rensing av utslipp førte til store skader på vegetasjon, vann og dyreliv. I løpet av siste del av 1900-tallet ble det gjennomført store forbedringer, og strenge miljøkrav fra myndightene gjorde at renseprosesser ble mer effektive samtidig som ny og forbedret teknologi ble utviklet. I dag er utslipp av drivhusgasser (CO2 og PFC) den største bekymringen. En mulig reduksjon av elektrisk energiforbruk er også en utfordring. Energieffektiviteten er kun ca 50 %, og tapt energi blir omdannet til varme. I noen tilfeller gjenvinnes en andel av denne spillvarmen. Det kan antas at ca 20 % av elektrisitetsproduksjonen i Norge blir brukt til produksjon av metaller.Norge har fortsatt en betydelig primærproduksjon av metaller og legeringer. Dette skyldes god tilgang på elektrisk energi til konkurransedyktig pris og viktig kompetanse opparbeidet gjennom lang tid til dels med forskningssamarbeid med norske universitet og forskningsinstitutter. Norske selskap har også bidratt i stor grad til utvikling av ny teknologi. Det er spesielt innenfor aluminium og silisium og silisiumlegeringer at Norge har vært og fortsatt er en viktig global aktør. Tabellen viser en oversikt over bedrifter som produserer metaller og legeringer i 2020.   Bedrift Produkt     Finnfjord Ferrosilisium   Elkem Salten Silisium   >Elkem Rana Ferrosilisium   Ferroglobe Mangan Norge Rana Ferromangan   Celsa Armeringsstål Rana Resirkulert stål   Alcoa Mosjøen Aluminium/td>   Washington Mills Orkanger Silisiumkarbid   Elkem Thamshavn Orkanger Silisium   Wacker Chemicals Norway Kyrksæterøra Silisium   Hydro Aluminium Sunndal Aluminium   Elkem Bremanger Ferrosilisium   Hydro Aluminum Høyanger Aluminium   Elkem Bjølvefossen Ferrosilisium   Tizir Titanium & Iron Tyssedal Titanslagg og jern   Boliden Odda Sink   Hydro Husnes Aluminium   Eramet Norway Sauda Ferromangan   Hydro Karmøy Aluminium   Eramet Norway Kvinesdal Silikomangan   Alcoa Lista Aluminium   Glencore Nikkelverk Kristiansand Nikkel, kobber og kobolt   Elkem Solar Kristiansand Silisium   Saint Gobain Ceramic Materials Lillesand Silisiumkarbid   Hydro Vigelands Brug Vennesla Aluminium   Eramet Norway Porsgrunn Ferromangan